# SKOLEFRITIDSORDNINGEN VED FLAKTVET SKOLE

**LOKALE VEDTEKTER** *30.01.2024*

**1. Retningslinjer**

Skolefritidsordningen (SFO) eies og drives av Bergen Kommune i samsvar med lov og forskrifter gitt av departementet, de krav som gjelder for statstilskudd og kommunale vedtak. SFO er hjemlet i Opplæringsloven §13-7 Skolefritidsordningen.

**2. Formål**

Skolefritidsordningen er et tilsyns- omsorgs- og aktivitetstilbud for skoleelever på 1.- 4.trinn, og barn med spesielle behov til og med 7. trinn før og etter skoletid.

I SFO blir det lagt til rette for lek, kultur- og fritidsaktiviteter med utgangspunkt i barnas alder, funksjonsnivå og interesser.

SFO drives etter skolens verdigrunnlag og i tett samarbeid med skolen. Skolens ordensregler gjelder også i SFO.

**3. Åpningstider**

SFO har åpent alle hverdager med unntak av 5 planleggingsdager og juli måned.  SFO er åpen fra 07.15 og frem til skolestart. SFO har videre åpent fra skoleslutt og frem til kl. 16.30.

**3.1 Utvidet åpningstid**

SFO ved Flaktveit skole har utvidet åpningstid med 15 minutter hver dag. Utvidet åpningstid på SFO utgjør til sammen 5,5 dager i løpet av skoleåret. Dette er dager som SFO stenger og de legges primært til skolens jule- og påskeferie.

**4. Opptak/Opptakskriterier**

Alle som skal søke plass i skolefritidsordningen må gjøre det elektronisk på www.bergen.kommune.no/tjenestetilbud/skole-og-utdanning. Hovedopptak foregår om våren **fra og med 20. april** forut for nytt skoleår, og innen 15. mai.

Fortløpende opptak kan skje gjennom året.

**5. Oppsigelse/endring av plass**

Alle som skal si opp eller endre plassen sin må gjøre det elektronisk i Vigilo.

Oppsigelsestid er en måned, gjeldende fra den 1. i måneden til den 1. i påfølgende måned ved oppsigelse av plassen og ved endring fra hel til redusert plass.

Ved oppsigelse meldt inn etter påbegynt april mnd., må man betale ut skoleåret.

**6. Betaling av opphold**

Bergen kommune vedtar månedspris. For 3.-4.trinn er den kr. 3114,- for hel plass pr måned.

Kr. 2476,- for morgen og /eller ettermiddagsplass pr måned.

Kr 1168,- for kun morgenplass pr måned.

For 1.-2. trinn: Redusert plass gratis. Hel plass kr 639 pr måned.

Det betales for 11 måneder. Juli er betalingsfri.

I tillegg blir foresatte fakturert for kr 340,- pr måned som dekker et enkelt smøremåltid hver dag i SFO.

**7. Redusert foreldrebetaling**

Foresatte må selv søke, og søknader blir behandlet ut fra husholdningens samlede inntekt.

**8. Ledelse/bemanning** SFO er en del av skolens virksomhet. Rektor har det overordnede pedagogiske, personalmessige og økonomiske ansvar for SFO. I tillegg har SFO egen avdelingsleder. Barne -og ungdomsarbeidere/Assistenter ansettes i forhold til antall barn. Personale tilknyttet barn med spesielle behov kommer i tillegg. De ansatte har taushetsplikt i henhold til forvaltningsloven. Ved ansettelse må de ansatte fremlegge politiattest av ny dato. Samarbeidsutvalget ved skolen har rett og plikt til å behandle saker som gjelder SFO.

**9. Leke- og oppholdsareal**

SFO har egen base, men benytter også skolens øvrige lokaler og uteareal.

**10. Henting/bringing av elever**

Personalet har ansvaret for barna når de er på SFO. Derfor er det viktig å vite på hvilken måte barna skal gå hjem, klokkeslett og lignende. De fleste barna på SFO har faste avtaler om henting og levering. Skal barna ha fri, gå hjem tidligere, gå hjem selv, hentes av andre enn vanlig, være med venner hjem eller lignende må vi alltid få melding om dette, enten skriftlig eller via telefon, helst innen klokken 12.00 samme dag. Dette for at SFO-dagen skal være trygg og forutsigbar for både barna og de voksne.

**11. Endring av lokale vedtekter**

Endringer av disse vedtektene kan bare godkjennes av SU.

**12. Plasstyper**

Det kan søkes om følgende plasstyper ved Flaktveit skole- SFO:

1. **Hel plass:** 07.15-16.30. Skoledager og alle langdager.
2. **Morgenplass:** kl. 07.15 til skolen starter. Ingen langdager.
3. **Redusert plass:**

Ordinære skoledager:

* Alternativ 1) Etter skoletid-15.30.
* Alternativ 2) 7.15 - 8.30 + etter undervisning til 14.30.

Langdager:

* Alternativ 1) 10.00 - 15.30 eller 60% av alle langdager fra 7.15 - 16.30
* Alternativ 2) 10.00 til 15.30 eller 60% av alle langdager fra 7.15 - 16.30